Publication: Magyar Közlöny
Issue: MK-2001-151 (Year: 2001, Number: 151)
Era: 1990-2004
Section: 25/2001. (XII. 22.) MeHVM rendelet (a továbbiakban:
Paragraph Index: 855

(1) A Hírközlési Területi Hivatal a hírközlési szolgáltató adatkezelésének különös feltételeiről, a hírközlési szolgáltatások adatbiztonságáról, valamint az azonosítókijelzés és hívásátirányítás szabályairól szóló 253/2001. (XII. 18.) Korm. rendeletben meghatározott nem azonosítható hívószámokról elektronikus nyilvántartást (a továbbiakban: nem azonosítható hívószám nyilvántartás) vezet. A nyilvántartás vezetésének célja, hogy a távközlési szolgáltatások felhasználói személyes adatainak védelmét fokozottan biztosítsa azáltal, hogy a nyilvántartásban szereplő hívószámokat a távközlési szolgáltató a forgalmazási és számlázási adatok részletes kimutatásának teljesítésekor se adhassa át az előfizetőnek. A távközlési szolgáltatók a nyilvántartás adatait csak az említett cél teljesítése érdekében használhatják fel.

Source: https://magyarkozlony.hu/hivatalos-lapok/2735281278f4c2fb84a0505e3dce8405bcffe4aa/dokumentumok/effabf7bfe6891ccbe404a3a56def3ad96c94fb4/letoltes